નવી દિલ્હી. વિશ્વમાં તાત્કાલિક સંદેશાઓ મોકલવા માટે વોટ્સએપ સૌથી સારા વિકલ્પ તરીકે પસંદગી ધરાવે છે. લખાણ ઉપરાંત તસવીરો, વીડિયો અને વોઈઝ મેસેજ મોકલવામાં વોટ્સએપ તમામ સ્માર્ટફોન યુઝર્સની શરૂઆતથી જ પહેલી પસંદ રહી છે. કંપનીએ તાજેતરમાં જણાવ્યું હતું કે વિશ્વભરમાં વોટ્સએપના ૭૦૦ મિલિયન યુઝર્સ છે. આ આંકડાને વધુ આગળ લઈ જવા ઈટાલીની એક કંપનીએ WhatSim નામનું વોટ્સએપને સપોર્ટ કરતું સીમ કાર્ડ લોન્ચ કર્યું છે. આ સીમ કાર્ડ દ્વારા ૧૫૦ દેશોમાં પ્રવાસ દરમિયાન યુઝર વોટ્સએપનો અનલિમિટેડ ઉપયોગ કરી શકે છે અને તે પણ રોમિંગ ચાર્જ આપ્યા વગર.